Dachsen
Tachse (amtlich Dachsen) isch e politischi Gmäind im Bezirk Andelfinge im Kanton Züri, Schwiiz.

Geografi 
Tachse isch es Straassedorff im Zürcher Wiiland uf ere Terrasse im Riichnüü bi Laufe. S Piet vo de Gmäind umfasst 48,3 % landwirtschaftlichi Flèchi, 13 % Wald, 22,7 % Sidligsflechi, 8,9 % Vercheersflechi und 7,1 % Gwässerflechi.

Gschicht 
Tachse isch zum eschte Mal gnamset worde im Jaar 876 als Tahsheim.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 13,5 % (Stand 2011).

Religion 
50,7 % vo de Iiwooner sind evangelisch-reformiert, 21,7 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 7,2 %, CVP 2,6 %, EDU 2,7 %, EVP 3,0 %, FDP 11,1 %. GLP 6,4 %, GP 19,3 %, SP 18,3 %, SVP 28,9 %, Suschtigi 0,4 %.

Gmäindspresidänt isch de Daniel Meister (Stand 2012).

Wirtschaft 
D Arbetslosigkäit isch im Jaar 2010 bi 2,7 % gläge.

Tieläkt 
D Wiiländer Mundart vo Tachse ghöört zue de Oschtschwiizer Tieläkt.

Literatur 
 Hermann Fietz: Die Kunstdenkmäler des Kantons Zürich, Band I: Die Bezirke Affoltern und Andelfingen. (= Kunstdenkmäler der Schweiz. Band 7). Hrsg. von der Gesellschaft für Schweizerische Kunstgeschichte GSK. Bern 1938. .

Weblink 

 www.dachsen.ch

Fuessnote 

Ort (Kanton Züri)